b'\n_START_ARTICLE_\nIdola Kecil\n_START_SECTION_\nUji Bakat dan Pemilihan Finalis\n_START_PARAGRAPH_\nSebelum finalis dipilih.Para finalis haruslah menyertai uji bakat yang dianjurkan oleh penganjur di seluruh semenanjung Malaysia. Dari beribu peserta yang menyertai uji bakat ini, hanya 30 sahaja yang akan dipilih,dan mereka akan ditapis semula untuk pemilihan finalis yang terakhir._NEWLINE_Setelah para finalis dipilih, mereka akan dikuarantinkan di sebuah kediaman khas untuk menjalani sesi pembelajaran.Mereka akan diajar oleh beberapa tenaga pengajar yang profesional mengenai latihan vokal oleh Cikgu Delly dan koreografi.\n_START_SECTION_\nPerbezaan antara Idola Kecil dan Idola Cilik\n_START_PARAGRAPH_\nPerbezaan antara Idola Kecil dan Idola Cilik adalah Idola Kecil tidak menggunakan sistem undian kerana   idola kecil hanya mengggunakan sistem permarkahan juri sebaliknya Idola Cilik mengunakan kedua-dua sistem ini dan digabungkan bagi mengenal pasti kedudukan finalis. Idola Kecil juga tidak menggunakan_NEWLINE_juri tetap kerana idola kecil menggunakan tema persembahan yang berbeza setiap minggu, dan ini bergantung kepada juri jemputan.\n_START_SECTION_\nIdola kecil Musim 1\n_START_PARAGRAPH_\nPada musim ini, pihak Idola Kecil telah mengadakan uji bakat di tiga kawasan, iaitu Kuala Lumpur, Johor Bahru dan Pulau Pinang. 30 orang calon telah dipilih untuk ditapis, setelah penapisan calon dilakukan hanya 10 sahaja finalis yang terpilih.Untuk musim ini program ini diacarakan oleh Zizan, Cikgu Delly sebagai guru vokal, Alfa Booty sebagai pengarah muzik, Affizal Abas sebagai guru tari dan Nora sebagai juri tetap. Setelah sembilan konsert berlalu akhirnya idola kecil yang pertama telah ditemui iaitu, Wan Syuhada atau Wada dari Perak  yang Telah berjaya menewaskan 5 orang rakan finalisnya yang mendapat tempat ke final.\n_START_SECTION_\nIdola Kecil Musim 2\n_START_PARAGRAPH_\nUntuk musim Kedua, Buat kali pertamanya idola kecil ditaja oleh dutchlady. Pihak idola kecil telah mengadakan uji bakat di dua lokasi iaitu Kuala Lumpur dan Pulau Pinang.Untuk musim ini program in dihoskan oleh Alif Satar (OIAM) dan Atilia sebagai juri tetap. 30 orang calon telah dipilih untuk menyertai Boot Camp / Semifinal dan hanya 10 orang sahaja yang akan bertanding untuk merebut gelaran idola kecil yang seterusnya.'